16.6.2022
ET
Euroopa Liidu Teataja
C 233/31
Euroopa Liidu kombineeritud nomenklatuuri selgitavad märkused (2022/C 233/08)
Vastavalt nõukogu määruse (EMÜ) nr 2658/87 (1) artikli 9 lõike 1 punktile a muudetakse Euroopa Liidu kombineeritud nomenklatuuri selgitavaid märkusi (2) järgmiselt.
Leheküljele 405 lisatakse järgmine selgitav märkus:
„9405 31 00
ja Jõulupuude valgusketid
9405 39 00
Nendesse alamrubriikidesse kuuluvad valgusketid, milliseid kasutatakse jõulupuudel.
Nende toodete objektiivsed omadused, nagu keti pikkus, tulede liik, lampide vahekaugus, lambipirnide kuju (standardne või seos jõuluajaga), lihtne käsitsemine jõulupuule riputamiseks, näitavad, et need tooted on kavandatud peamiselt jõulupuu kaunistamiseks valgustusega.
Lambipirnid, millel on seos jõuludega, võivad olla lumehelveste, tähtede, jääpurikate või muude talvesümbolite kujuga; pikaajalistel traditsioonidel põhinev seos ei ole vajalik.
Näited toodetest, mis klassifitseeritakse alamrubriikidesse 9405 31 00 ja 9405 39 00 kui „jõulupuude valgusketid“:
Valgusvõrk, mis koosneb tumerohelistest elektrijuhtmetest koos 160 läbipaistva minihõõglambiga (1,5 V/0,5 W), mis on kokku ühendatud võrguks mõõtmetega 320 × 150 cm.
Võrgu suurus võimaldab selle hõlpsasti jõulupuule laotada.
Juhtmete värvus ja 19 × 19 cm võrgusilmad tagavad selle, et võrgu vedamisel üle okste tippude ei ole juhtmeid ega lampe näha, kui lambid põlevad, kuid tuled säravad läbi okste ja mõjuvad ühtlaselt dekoratiivsena.
55 m pikkune valguskett, mis koosneb elektrijuhtmest koos 240 minihõõglambiga (2,5 V/0,25 W).
Lampide vahekaugus on 21 cm.
Valguskett on sobiv nii sise- kui ka väliskasutuseks.
(1) Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
(2) ELT C 119, 29.3.2019, lk 1.